தவம்
{{இந்து சமயம்}}
 
 '''தவம்''' (Tapas), ஆன்மீக முன்னேற்றத்திற்காக உடலாலும், வாக்காலும், மனதாலும் செய்யப்படும் அனைத்து [[சத்துவ குணம்|சாத்விகமான]] ஆன்மீக சாதனைகளும்  தவம் எனப்படும். உடலையும், மனதையும் உருக்கி செய்யப்படும் [[நோன்பு]], [[தியானம்]], [[விரதம்|விரதங்கள்]], பாதயாத்திரை, [[தீர்த்த யாத்திரை]], [[பூஜை]], [[ஜெபம்]], [[ஓதுதல்]] முதலியன தவத்திற்கு சில எடுத்துக்காட்டுகள் ஆகும்.
 
 == பகவத் கீதையில் தவம் ==
 [[பகவத் கீதையின் சாரம்|பகவத் கீதையின்]] 17-வது அத்தியாயமான, சிரத்தாத்திரய விபாக யோகத்தில், [[கிருஷ்ணன்|கிருஷ்ணர்]], [[ஆத்ம ஞானம்|ஆத்ம ஞானத்தை]] அடையத்  தேவையான தகுதிகளில் ஒன்றான தவத்தை, [[சத்துவ குணம்|சாத்விக]] தவம், [[இராட்சத குணம்|இராட்சத]] தவம் மற்றும் [[தாமச குணம்|தாமச]] தவம் என மூன்றாக பிரித்து [[அருச்சுனன்|அருச்சுனனுக்கு]] கூறுகிறார்.
 * சாத்வீக தவம் - ஆன்மீக முன்னேற்றத்திற்கு மட்டுமே செய்வது [[சத்துவ குணம்|சாத்வீக]] தவமாகும். (எடுத்துகாட்டு: [[ஆத்ம ஞானம்|ஆத்ம ஞானத்திற்காக]] செய்யப்படும் தவம்)
 * இராட்சத தவம் - தனது நன்மைக்கு மட்டுமே செய்வது [[இராட்சத குணம்|இராட்சத]] தவமாகும். (குழந்தை அல்லது செல்வம் வேண்டி செய்யப்படும் தவம்)
 * தாமச தவம் - பிறரைத் துன்புறுத்தும் நோக்கத்திற்காகச் செய்யும் தவமே [[தாமச குணம்|தாமச]] தவமாகும்.
 
 === தவ முறைகள் ===
 கிருஷ்ணர் உடல், பேச்சு மற்றும் மனதால் செய்யப்படும் தவ முறைகளை விளக்குகிறார்.
 * உடலால் செய்யப்படும் தவம் (காயக தவம்) : நேரம் தவறாது செயல்படுவது, அளித்த வாக்கை நிறைவேற்றுவது, பூசைகள் செய்வது, தானம் அளிப்பது போன்றவைகள் காயக தவமாகும்.
 * பேச்சால் செய்யப்படும் தவம் (வாசிக தவம்) : தெரிந்த உண்மையை மட்டும் பேசுதல், இனிமையாகவும், மென்மையாகவும் பேசுதல், பிறர் மனம் புண்படாது பேசுதல், கேட்பவருக்கு நன்மை பயக்கூடியது மட்டும் பேசுதலே வாசிக தவமாகும். வாசிகத் தவத்தின் பயனால் உண்டாகும் பேச்சுக் கட்டுப்பாடு, ஆன்மீக முன்னேற்றத்தை மேம்படுத்தும்.
 * மனதின் தவம் (மானச தவம்) : மனதில் தீய எண்ணங்களை விட்டு விட்டு, தூய எண்ணங்களுடன், மனதை அமைதியாக வைத்துக் கொள்ளுதலே மானச தவமாகும்.
 
 == உபநிடதங்களில் தவம் ==
 [[வேதாந்தம்|வேதாந்தமாகிய]] [[உபநிடதம்|உபநிடதங்கள்]], [[ஆத்மா|சீவமாத்மாவும்]], [[பிரம்மம்|பரமாத்மாவும்]] ஒன்றே என்ற [[அத்வைதம்|அத்வைத]] அறிவை அடைவதே தவத்தின் நோக்கம் எனக் கூறுகிறது.&lt;ref name=dct /&gt;
 
 சமயச் சடங்குகளின் மூலம் இறைவனுக்கு படையல்களைப் படைப்பதை விட, [[ஆத்மா]] எனும் தன்னை அறிதலின் மூலமே மனநிறைவு எனும் [[சீவ முக்தி|மோட்சத்தை]], தவ வாழ்வினால் அடைகிறார்கள் என [[சாந்தோக்கிய உபநிடதம்]] கூறுகிறது.&lt;ref name=dct /&gt;
 
 நான் யார் ? ([[ஆத்மா]]) என்பதை அறிய, தவம், தியானம், தியாகம், நம்பிக்கை மற்றும் வேதாந்த விசாரணை மூலம் அறிந்து, தானும் [[பிரம்மம்|பிரம்மமும்]] ஒன்றே என்ற அத்வைத அறிவை அடைவதே  தவம் ஆகும் என  ''சுவேதாஸ்வதர உபநிடதம்''   குறிப்பிடுகிறது.&lt;ref name=dct /&gt;&lt;ref name=crp&gt;CR Prasad, Brill's Encyclopedia of Hinduism, Editor: Knut Jacobsen (2010), Volume II, Brill, {{ISBN|978-90-04-17893-9}}, see Article on ''Brahman'', pp 724-729&lt;/ref&gt;
 [[முண்டக உபநிடதம்|முண்டக உபநிடதத்தின்]] 3.1.5-6-ஆம் பகுதிகள் தவத்தினால் [[ஆத்மா|ஆத்ம]] அறிவை பெறும் ஒரு ஆன்மீக சாதகனுக்கு  மோட்சம் எனும் மனநிறைவு கிடைக்கிறது எனக் கூறுகிறது.&lt;ref name=dct /&gt;&lt;ref&gt;[https://archive.org/stream/thirteenprincipa028442mbp#page/n395/mode/2up Mundaka Upanishad] Robert Hume, Oxford University Press, p. 374&lt;/ref&gt;
 
 [[ஆதிசங்கரர்]] தனது நூற்களில், சமயச் சடங்குகளை விட, தவத்திற்கே முன்னுரிமை வழங்குகிறார். சாதாரண தவ வாழ்வை விட, [[ஆத்ம ஞானம்|ஆத்ம ஞானத்தின்]] மூலம் [[பிரம்மம்|பிரம்மத்தின்]] இயற்கையை அறிவதே சிறந்த அறிவுபூர்வமான தவம் எனக் கூறுகிறார்.&lt;ref name=dct /&gt;&lt;ref name=dct&gt;David Carpenter, Brill's Encyclopedia of Hinduism, Editor: Knut Jacobsen (2010), Volume II, Brill, {{ISBN|978-90-04-17893-9}}, see Article on ''Tapas'', pp 865-869&lt;/ref&gt;&lt;ref name=crp /&gt;
 
 == பிரம்மச்சரியம் ==
 இந்து [[வர்ணாசிரமம்|வர்ணாசிரம தருமத்தின்]] படி, வாழ்க்கையின் முதல் படிநிலையில் உள்ள [[பிரம்மச்சர்யம்|பிரம்மச்சாரிகளுக்கு]] தவ வாழ்க்கை முறை போதிக்கப்படுகிறது.&lt;ref name=wok357360&gt;Walter O. Kaelber (May, 1976), Tapas, Birth, and Spiritual Rebirth in the Veda, History of Religions, Vol. 15, No. 4, page 357-360&lt;/ref&gt;
 பிரம்மச்சரிய வாழ்வில், பொருளின்பங்களில் நாட்டம் செல்லாதவாறு, [[குருகுலம்|குரு குலங்களில்]] மனவடக்கம், புலனடக்கம் மூலம் தவம், [[சந்நியாசம்]],  [[தியானம்]], [[அகிம்சை]], [[சிரவணம்]], [[மனனம் (இந்து சமயம்)|மனனம்]] மூலம் மேலான [[பிரம்மம்|பிரம்ம ஞானத்தை]], [[குரு]]வால் சீடர்களான பிரம்மச்சாரிகள் போதிக்கப்படுகின்றனர்.
 
 == பிறவாப் பெரு நிலைக்கான தவம் ==
 விடுதலை அல்லது [[சீவ முக்தி|மோட்சம்]] எனும் பிறவாப் பெரு நிலையை அடைய [[இந்து சமயம்|இந்து]], [[பௌத்தம்|பௌத்த]], [[சமணம்|சமண]] சமயத் துறவிகள் தவ வாழ்வை கடைப்பிடிக்கின்றனர்.
 ஞானிகளும், துறவிகளும், ஆன்மீக சாதனையாளர்களும், பல்வேறு ஆன்மீக சாதனைகள் மூலம் முயற்சி செய்வதன் மூலம் [[ஜீவாத்மா|சீவாத்மாகிய]] தானும், அழிவற்ற, ஆனந்த மயமான, என்றும் நிலையான [[பிரம்மம்|பிரம்மமும்]] ஒன்றே என அறிந்து, மற்ற அனைத்தும் நிலையற்றவை ([[மாயை]]) என உணர்வதே தவத்தின் இறுதி இலக்காகும்.
 
 == நவீன காலத்தில் ==
 நவீன காலத்தில் தவ வாழ்க்கை மேற்கொள்வதற்காக, [[கங்கை ஆறு]] பாயுமிடங்களான [[ரிஷிகேஷ்]], [[அரித்துவார்]], [[உத்தரகாசி]], [[வாரணாசி]] போன்ற புனிதமான பகுதிகளில், இந்து சமய [[பிரம்மச்சர்யம்|பிரம்மச்சாரிகளுக்கும்]] , இளம் [[சந்நியாசம்|துறவிகளுக்கும்]], [[வேதாந்தம்|வேதாந்தக்]] கல்வியுடன், தவம், தியானப் பயிற்சிகளையும் வழங்குகிறது. செய்வதற்கு &lt;ref&gt;{{cite book | last=Pattathu | first=Paul | title=Ashram spirituality | year=1997 | isbn=978-81-85428-58-1}}&lt;/ref&gt;
 
 == இதனையும் காண்க ==
 *[[சந்நியாசம்]]
 
 == மேற்கோள்கள் ==
 {{reflist}}
 
 == உசாத்துணை ==
 *{{citation
 |last1=Jain
 |first1=Shanti Lal
 |title=ABC of Jainism
 |year=1998
 |publisher=Jnanodaya Vidyapeeth
 |location=Bhopal (M.P.)
 |isbn=81-7628-0003}}
 
 == வெளி இணைப்புகள் ==
 *[http://www.jstor.org/stable/1062153 Tapas, Birth, and Spiritual Rebirth in the Veda] Walter O. Kaelber, History of Religions, 1976, The University of Chicago Press
 *[http://www.jstor.org/stable/3269719 Tapas and Purification in Early Hinduism], Walter O. Kaelber, Numen, 1979, BRILL
 *[https://macsphere.mcmaster.ca/handle/11375/13784 Tapas in Rigveda], Anthony Murdock, 1983, McMaster University
 *[http://www.geocities.ws/ra_sully66/yoga.pdf Yoga, Meditation on Om, Tapas and Turiya in the Principal Upanishads], Ira Israel and Barbara Holdrege, 1999, UCSB
 
 [[பகுப்பு:சமய நடத்தைகளும் அனுபவங்களும்]]